google/wiki40b huggingface dataset:
Ľudovít Ondrej Kirkai

Životopis

Od roku 1693 pôsobil u františkánov, kde bol vysvätený za kňaza. Ako farár pôsobil v Šenkviciach a ako gvardián v kláštoroch v Bratislave, Trnave, Malackách a v Győri.

Dielo

Založil kroniku trnavského kláštora, ktorá je dôležitým prameňom slovenských cirkevných dejín. Napísal pamätnú knihu o stavbe loretánskej kaplnky, ktorá je významným heraldickým dokumentom. Ďalej je autorom diela Všeobecné a cirkevné dejiny, ktoré poskytujú bohaté informácie o dejinách kláštorov a dejinách Slovákov v Uhorskom kráľovstve. Napísal rozsiahle dielo – O všeobecných dejinách Uhorska od najstarších čias, kde poukazuje na autochtónnosť Slovákov v Uhorskom kráľovstve.
Reclesne

Poloha

Obec má rozlohu 20,83 km². Najvyšší bod je položený 545 m n. m. a najnižší bod 299 m n. m.

Obyvateľstvo

Počet obyvateľov obce je 306 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ann Marstonová

Ann Marstonová je kanadská spisovateľka fantasy.
Pracovala ako učiteľka, potom letecká inštruktorka, pilotka a nakoniec letisková manažérka. Má jedného dospelého syna a dospelú dcéru.
Alouette (družica)

Alouette je spoločný názov pre prvé dve kanadské vedecké družice určené na výskum ionosféry, šírenia rádiových vĺn, na registráciu rádiového šumu a kozmického žiarenia. Alouette 1 štartovala 28. septembra 1962 pomocou americkej rakety Thor Agena B z kozmodrómu Vanderberg, Alouette 2 28. novembra 1965. Hmotnosť 145 kg, sklon dráhy približne 80°, výška 996-1 032 km, resp. 505-2 987 km.
Anglesey Coastal Path

Anglesey Coastal Path je 200 kilometrov dlhá cesta na pobreží ostrova Anglesey v severnom Walese. Ide o súčasť cesty Wales Coast Path.
Cesta prechádza pozdĺž pobrežia cez veľkú časť ostrova Anglesey. Sú tu dve výnimky; prvá je súkromné panstvo Plas Newydd a druhá okolo ústia rieky Afon Alaw medzi dedinami Llanfachraeth a Llanynghenedl. Cesta začína a končí v obci Holyhead a pozdĺž ostrova prechádza proti smeru hodinových ručičiek.
Le François

Polohopis

Le François má rozlohu 53,93 km².

Obyvateľstvo

Le François má 19474 obyvateľov (2009).
Exchangeable image file format

Exif (z anglického Exchangeable image file format) sú metadáta pridávané digitálnymi fotoaparátmi do jednotlivých vytvorených súborov. Podporované formáty sú JPEG, TIFF, RIFF a WAVE. Podporované nie sú JPEG 2000 a PNG.
Štruktúra Exif pochádza zo súborového formátu TIFF. Mimo Exif (Exif dat) existujú aj podobné formáty metadát TIFF, TIFF/EP a DCF.
Exif navrhlo japonské priemyselné združenie JEIDA, verzia 2.1 z júna 1998, verzia 2.2 z apríla 2002. I keď v súčasnosti špecifikáciu žiadne priemyselné združenie alebo organizácia pre normalizáciu oficiálne nespravuje, využíva ju prakticky každý výrobca fotoaparátov. Špecifikácii chýba podpora pre filmové formáty a obrázky s vyššou farebnou hĺbkou.
Pretože metadáta sú vložené priamo v nasnímanom súbore, môžu sa pri prípadných úpravách v softvéri zmeniť, alebo aj stratiť.
Pri použití Exif-u v obrázkoch JPEG sa Exif dáta ukladajú do segmentu 0xFFE1, kde je v podstate uložený súbor TIFF. V súboroch TIFF privátny tag 0x7869 definuje podobrázkový adresár, ktorý ukladá hlavné Exif dáta. Exif v JPG zaberá presnú veľkosť 64kB.
Verdes

Poloha

Obec má rozlohu 28,59 km². Najvyšší bod je položený 132 m n. m. a najnižší bod 107 m n. m.

Obyvateľstvo

Počet obyvateľov obce je 491 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Christianshavn

Christianshavn je umelý ostrov v susedstve Kodane v Dánsku. Ostrov bol založený v 17. storočí Kristiánom IV. ako rozšírenie opevnenia Kodane. Má rozlohu 3,43 km² a populáciu 10 140 ľudí.

História

V roku 1612 dánsky kráľ Kristián IV. predstavil ambiciózny projekt na opevnenie Kodane. Počas rokov 1618 až 1623 vztýčil hlinené násypy s piatimi baštami v močaristej oblasti medzi Kodaňou a ostrovom Amager. V tých rokoch sa objavila aj idea vytvorenia novej obchodnej štvrte v tejto oblasti. Tieto dva nápady sa spojili a v roku 1639 bola založená malá obchodná štvrť s pevnosťou, ktorá dostala meno Christianshavn.

Doprava

Ostrov je napojený na Kodanské metro na obe linky M1 a M2, zastávku na ostrove majú aj vodné autobusy č. 901 a 902.

Christianshavn v kultúre

Kostol Spasiteľa sa objavuje v knihe Cesta do stredu Zeme od Jules Verna. Ostrov sa stal nesmrteľný vďaka veľmi populárnemu dánskemu seriálu Huset på Christianshavn (slovensky: Dom v Christianshavne). Ostrov je dejiskom knihy Cit slečny Smilly pre sneh od dánskeho autora Petra Høega.
Ip (Sălaj)

História

V dedine Ip zavraždili v roku 1940 členovia fašistickej Horthyovskej gardy 157 civilistov, ktorý sú pochovaní na miestnom pamätnom cintoríne.
Rozlíšenie 960H

Rozlíšenie 960H patrí medzi najnovšie video rozlíšenia používané v analógových CCTV kamerových systémoch. Písmeno H v 960H je skratka pre horizontálné a 960 je počet pixelov vo vodorovnom smere z toho vyplýva že rozlíšenie je 960 x 480. Pomer strán tohto rozlíšenia je 16:9 na rozdiel od predchodcov kde bol formát 4:3.
Pre využívanie tohto rozlíšenia pre zaznamenávanie videa je nutné mať k dispozícií kameru typu CCTV s rozlíšením 960H a DV rekordér, ktorý je schopný túto kvalitu spracovať a uchovať.

Predchodcovia 960H

Predtým, než boli k dispozícii 960H kamery a DVR boxy, najviac rozšírený video štandard pre kamerové systémy bolo rozlíšenie D1. Rozlíšenie D1 je 720 x 480 pixelov niekedy aj 704 x 480 pixelov. Všimnite si, že šírka obrazu 960H je v porovnaní s D1 širšia pričom výška ostáva rovnaká.
Štandard D1 používa pomer strán 4:3, ktorý bol v minulosti najpoužívanejším pred príchodom širokouhlého formátu obrazu. Ďalším štandardom používaným v minulosti je CIF. Rozlíšenie CIF je 360x240 pixelov, ale niekedy sa používalo aj rozlíšenie 352x240 pixelov. Je to v podstate polovičná veľkosť oproti D1 a tiež je použitý pomer strán 4:3. Rozlíšenie CIF sa používa obvykle vtedy, ak je potrebné aby prenášané, alebo ukladané záznamy mali čo najmenšiu veľkosť.
Cichlazoma červenohrdlá

Pôvod

Pochádza zo Strenej Ameriky (polostrov Yucatán).
Dijamingili

Dijamingili (maldiv. ދިޔަމިގިލި‎) je jeden z obývaných ostrovov na atole Tá na Maldivách. Počet obyvateľov je 767 (jún 2006), dĺžka ostrova 475 m, šírka 310 m. Vzdialenosť od hlavného mesta Male je 205,38 km.
ISO 3166-2:VN

Kódy ISO 3166-2 pre Vietnam identifikujú 59 provincií a 5 miest. Prvá časť (VN) je medzinárodný kód pre Vietnam, druhá časť pozostáva z dvoch čísel identifikujúcich provinciu alebo mesto.

Zoznam kódov

VN-01 Lai Châu
VN-02 Lào Cai
VN-03 Hà Giang
VN-04 Cao Bằng
VN-05 Sơn La
VN-06 Yên Bái
VN-07 Tuyên Quang
VN-09 Lạng Sơn
VN-13 Quảng Ninh
VN-14 Hòa Bình
VN-15 Hà Tây
VN-18 Ninh Bình
VN-20 Thái Bình
VN-21 Thanh Hóa
VN-22 Nghệ An
VN-23 Hà Tĩnh
VN-24 Quảng Bình
VN-25 Quảng Trị
VN-26 Thừa Thiên-Huế
VN-27 Quảng Nam
VN-28 Kon Tum
VN-29 Quảng Ngãi
VN-30 Gia Lai
VN-31 Bình Định
VN-32 Phú Yên
VN-33 Đắk Lắk
VN-34 Khánh Hòa
VN-35 Lâm Đồng
VN-36 Ninh Thuận
VN-37 Tây Ninh
VN-39 Đồng Nai
VN-40 Bình Thuận
VN-41 Long An
VN-43 Bà Rịa-Vũng Tàu
VN-44 An Giang
VN-45 Đồng Tháp
VN-46 Tiền Giang
VN-47 Kiên Giang
VN-48 Hậu Giang
VN-49 Vĩnh Long
VN-50 Bến Tre
VN-51 Trà Vinh
VN-52 Sóc Trăng
VN-53 Bắc Kạn
VN-54 Bắc Giang
VN-55 Bạc Liêu
VN-56 Bắc Ninh
VN-57 Bình Dương
VN-58 Bình Phước
VN-59 Cà Mau
VN-61 Hải Dương
VN-63 Hà Nam
VN-66 Hưng Yên
VN-67 Nam Định
VN-68 Phú Thọ
VN-69 Thái Nguyên
VN-70 Vĩnh Phúc
VN-?? Đắk Nông
VN-?? Điện Biên
Machačkala

Dejiny

Sídlo bolo založené v roku 1844 ako ruská pevnosť Petrovskoje, známa aj ako Andži-Kala. V roku 1857 dostalo sídlo štatút mesta a názov Petrovsk vďaka legende, že v čase Rusko-perzských vojen (1722-1723) bol na tomto mieste tábor cára Petra I.. V roku 1861 sa začal stavať prístav a o štyri roky neskôr dorazila železnica. Po Októbrovej revolúcii obsadili mesto bielogvardejci a udržali ho až do marca 1920. Svoj súčasný názov dostalo mesto v roku 1921 na počesť dagestanského revolucionára Magomeda-Aliho Dachadajeva, ktorý mal pseudonym Маchač. Mesto sa postupne rozrástlo do dĺžky 70 km pozdĺž západného pobrežia Kaspického mora. 14. mája 1970 bolo postihnuté zemetrasením, ktoré napáchalo veľké škody.

Doprava

Mesto je prístavom na brehoch Kaspického mora. Je tiež dôležitou železničnou križovatkou na trase Rostov nad Donom - Baku. Nachádza sa tu letisko. Okolím mesta prechádzajú ropovody Machačkala-Groznyj, Izberbaš-Machačkala, a plynovod Machačkala-Derbent.
Novacelles

Poloha

Obec má rozlohu 14,43 km². Najvyšší bod je položený 995 m n. m. a najnižší bod 669 m n. m.

Obyvateľstvo

Počet obyvateľov obce je 151 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Algoritmus

Algoritmus  je konečná postupnosť presne definovaných inštrukcií na splnenie určitej úlohy. Algoritmus je elementárnym pojmom informatiky – nie je ho možné popísať pomocou ešte elementárnejších pojmov   –  tak ako napr. pojmy bod a číslo v matematike. Algoritmus nazývame čiastočne správny, ak v prípade že skončí, dáva chleba vždy správne výsledky. Algoritmus nazývame konečný, ak pre ľubovoľné vstupné údaje skončí v konečnom čase. Algoritmus, ktorý je čiastočne správny a konečný, sa nazýva správny. Algoritmizácia je schopnosť aktívne vytvárať algoritmy určené pre nemysliace zariadenie. Je nevyhnutná pri vytváraní počítačových programov. Program je algoritmus napísaný v programovacom jazyku.

Vlastnosti algoritmov

Vzhľadom na svoju dlhú históriu predstavuje slovo algoritmus veľmi všeobecný pojem, ktorý nemá jednoznačnú formálnu definíciu. Preto sa jeho súčasná neformálna definícia v informatike obmedzuje vlastnosťami, ktoré musí spĺňať, aby sa dali algoritmy podrobiť vedeckému skúmaniu. Neexistuje jednoznačná zhoda na jedinej správnej formálnej definícií, a preto existuje niekoľko rôznych neformálnych charakterizácií. Niekedy sa tieto definície líšia len zápisom, že niektoré vlastnosti sú spojené, inak nazvané, alebo zahrnuté do samotnej definície pojmu algoritmus.
Matúš Čonka

Košice

Svoju futbalovú kariéru začal Čonka v Košiciach, v klube Lokomotíva Košice, odkiaľ v roku 2006 zamieril do mládežníckych tímov MFK Košice. V priebehu troch rokov sa prepracoval do A-mužstva.

Slavia Praha

V roku 2012 prestúpil do pražskej Slavie, kde pôsobil necelé 3 roky. V roku 2013 (26. mája) prispel gólom ku výhre 3 : 0 nad Hradcom Králové, ktorý následne zostúpil do druhej českej futbalovej ligy.

Trnava

V roku 2014 prestúpil do FC Spartak Trnava. V klube pôsobí dodnes, v momentálne prebiehajúcej sezóne zaznamenal v prvom kole Fortuna ligy vlastný gól pri prehre s FK Senica (0 : 1). So Spartakom sa v sezóne 2018/19 predstavil v predkolách Ligy majstrov a v skupinovej fáze Európskej ligy, kde obsadila Trnava 3. miesto.
Anton Tomko

Reprezentácia

Bol reprezentantom Československa do 18 aj 20 rokov.
Sian Ka'an

Fauna

Medzi zvieratá, ktoré tu žijú patrí napríklad jaguár, puma, ocelot, margay, mačka jaguarundi, tapír stredoamerický, vrešťan mono, jeleník bielochvostý, mazama červený, pekari bielobradý, pekari pásavý, paka nížinná, aguti stredoamerický, hyrare, mravčiar švorprstý, kynkažu, lamantín karibský, ibis bielý, lyžičiar ružový, plameniak červený, bocian jabiru, kareta obrovská, kareta obyčajná, kareta pravá, krokodíl dlhohlavý, či krokodíl Moreletov.
X (album, Fermata)

Autorstvo

Hudba: František Griglák
Maisons (Calvados)

Poloha

Obec má rozlohu 6,67 km². Najvyšší bod je položený 60 m n. m. a najnižší bod 13 m n. m.

Obyvateľstvo

Počet obyvateľov obce je 404 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mechové jezírko (Krkonoše)

Ochrana

Od júna 1985 až do roku 2009 bolo Mechové jezírko a jeho okolie prírodnou pamiatkou. Prvého februára uvedeného roku bola začlenená do Krkonošského národného parku a tým stratila svoj status pamiatky.

Vodný režim

Jazierkom preteká Kotelský potok. Pri nízkom stave vody vysychá.

Prístup

Jazierko je prístupné od parkoviska v Dolných Mísečkách, voľný prístup verejnosti však vzhľadom k ochrane prírody nie je povolený.

Flóra a fauna

Silne zarastá machorastami Sphagnum cf. majus
Semur-en-Vallon

Poloha

Obec má rozlohu 15,13 km². Najvyšší bod je položený 184 m n. m. a najnižší bod 104 m n. m.

Obyvateľstvo

Počet obyvateľov obce je 464 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rozdielnosť

Rozdielnosť (iné názvy: rozdiel, diferencia, odlišnosť, odchylnosť) je nerovnakosť, nejednotnosť a/alebo bytie, trvanie v líšení sa.
Pojem rozdielu umožňuje rozlišovanie.
Podľa Jamesa Nemôže byť nejaký rozdiel niekde, ktorý by nezapríčinil nejaký rozdiel inde - niet rozdielu v abstraktnej pravde, ktorý by sa nevyjadril v rozdiele konkrétneho faktu a v správaní sa, vyplývajúceho pre niekoho niekde a niekedy z tohto faktu.
Podľa Plotina rozdielnosť pochádza z hmoty.
Pojem rozdielu potrebujeme napríklad pri porovnávaní čísiel rozdielom.
Legenda o Nepočujúcich

Obsah filmu

Intelektuál Dávid so skupinou kamarátov na turistike náhodou našiel vzácny artefakt. S priateľom Tomášom sa rozhodne preskúmať artefakt, sa stretne s ambicióznou Katkou, s ktorou pátrajú spoločne. Tomu chce za každú cenu zabrániť farár s nájomným žoldnierom.
Vauchelles-les-Quesnoy

Poloha

Obec má rozlohu 6,14 km². Najvyšší bod je položený 79 m n. m. a najnižší bod 19 m n. m.

Obyvateľstvo

Počet obyvateľov obce je 889 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Shane Dawson

Osobný život

Dawson vyrástol na Long Beach v Kalifornii, kde navštevoval Lakewood High School. Dawson sa ukázal vo videu, kde mal ako násťročný nadváhu, bol šikanovaný a zbitý svojim otcom, alkoholikom, ktorý opustil ich rodinu. Odvtedy zhodil 70 kíl. Shane má dvoch psov - Uno a Honey, a jednu mačku - Cheeto. Často ich je možné vidieť vo videách. Jeho súčasný partner je Ryland Adams, taktiež youtuber. 
Kedysi pracoval v Jenny Craig, Inc. spolu s jeho matkou a bratom, ale keď nahral video kde tancoval pri tyči v budove kde pracoval, vyhodili ho. Jeho mama, brat a približne 6 ďalších kolegov, ktorí sa tiež objavili vo videu, boli vyhodení po zhliadnutí videa spoločnosťou.

YouTube kanály

Shane Dawson uverejňuje nové videá na hlavnom kanáli, ShaneDawsonTV, každú sobotu a video blogy na jeho druhom kanáli, ShaneDawsonTV2, počas týždňa. Každý pondelok uverejňuje aj internetový seriál "Ask Shane", kde odpovedá na otázky od jeho divákov. Tento seriál je podobný s predchádzajúcim, "Viewer Orgy Party", ktorý momentálne uverejňuje len približne raz za mesiac. Jeho tretí YouTube kanál s názvom Shane je určený pre nijak neupravované videá priamo z jeho iPhonu. Tento kanál začal používať v máji 2010. Tiež vytvoril nový seriál nazvaný "Shane and friends" na jeho hlavnom kanáli, ktorý robí raz za mesiac. Obsahuje rady a iný materiál v podaní všetkých jeho postáv. Shane často spolupracuje s ďalšími "YouTubermi" alebo sa objavuje v ich videách, napríklad u BrittaniLouiseTaylor, TheFineBros, JoeNationTV a ijustine.

SD High

V auguste 2010 oznámil, že napíše pilotný diel pre televízny seriál o ňom na strednej škole, v ktorom bude on a jeho hlavné postavy z predchádzajúcich videí a uverejní ho na hlavnom kanáli.
Tenneville

Obyvateľstvo

Obec má približne 2 641 obyvateľov (2010).
Idaia (dcéra Dardana)

Idaia alebo Ídaia (starogr. Ἰδαία – Idaia/iný prepis Ídaia, lat. Idaea) je v gréckej mytológii dcéra kráľa Dardana, druhá manželka tráckeho kráľa Finea.
Trácky kráľ Fineus sa najprv oženil s Kleopatrou, dcérou boha severného vetra Borea, ktorá mu porodila dvoch synov Pléxippa a Pandióna. S Kleopatrou sa neskôr rozišiel a oženil sa s rovnako krásnou, ale zlou Idaiou, dcérou dardanského kráľa Dardana. (Podľa Hesioda sa Fineus potom stal otcom dvoch synov Thynia a Mariandyna, ale text neuvádza meno matky) Fineus dostal od bohov dar vešteckého umenia, ktorý však často zneužíval a preto bol potrestaný slepotou.
Druhá manželka nenávidela jeho deti z prvého manželstva a preto ich lživo obvinila, že ony nesú vinu na tom treste. Uveril jej a dal ich uvrhnúť do tmavého žalára. Bohovia ho následne potrestali neutíchajúcim hladom a keď si sadol za stôl prileteli hrozné Harpyje, napoly ženy, napoly vtáky, jedlo mu zožrali a čo zostalo znečistili svojimi výkalmi. Fineus bol nakoniec už len kosť a koža. Na svojej ceste za zlatým rúnom sa však onedlho v Trákii zastavili Argonauti, ktorí mali vo svojej posádke aj okrídlených Kleopatriných bratov Kalaida a Zéta a tí sa nad ním zľutovali, keďže podľahol len intrigám svojej ženy, pomohli mu. Najprv oslobodili jeho deti a následne zahnali Harpyje do nenávratna.
Pulau Weh

Geologický vývoj

Ostrov predstavuje zvyšky staršieho vulkanického centra, ktoré bolo v minulosti spojené s pevninou, zničeného erupciou. Vek tejto katastrofy nie je známy. V súčasnosti sú jedinými prejavmi vulkanickej aktivity termálne pramene a fumaroly na severnom okraji ostrova.
Rebecca

Dej

Krásna a mŕtva Rebeka, prvá pani de Winter, dlho vrhá tieň na novú, mladú a neskúsenú paniu zámku v Manderley uprostred krásnej a tajomnej prírody na pobreží juhovýchodného Cornwallu. V dramatickom deji, ktorý sa v poslednej časti priam detektívne ženie k rozuzleniu, sa odhalí pravá príčina Rebekinej smrti.

Pozadie

Hitchcock mal dlhé roky snahu získať právo nakrútiť film Rebeka, čo sa mu nakoniec podarilo. Ide o jediný Hitchcockov film, ktorý obdržal Oscara za najlepší film. Dostal ho však producent David O. Selznick. Selznick prehľadal celú Ameriku, aby našiel to správne miesto pre nakrúcanie filmu. Keďže sa mu to nepodarilo, bol nútený pracovať s miniatúrami.
Jednou z najstrašidelnejších postáv filmu je bezpochyby pani Danversová, ktorú vo filme stvárnila Judith Andersonová. Na podčiarknutie hrôzostrašnosti postavy využíva chôdzu. Pani Danversová sa akoby vznáša po chodbách a znenazdajky sa objavuje na nečakaných miestach, čím naháňa strach nielen druhej pani de Winter, ale aj divákovi.
O stvárnenie postavy druhej pani de Winter si Hitchcock vyberal medzi herečkami zvučných mien, akými boli Anne Baxterová, či Vivien Leigh, ktorá mala v tom období prežívať búrlivý vzťah s Sirom Laurencom Olivierom, ktorý stvárňoval v Rebeke postavu Maxa de Wintera. Nakoniec bola vybratá Joan Fontaine, ktorá si pri nakrúcaní filmu užila svoje. Na to, aby Hitchcock dosiahol správny výraz na jej tvári, narozprával jej, že ju všetci nenávidia.
Joan Fontaine bola vďaka tejto role nominovaná na Oscara za najlepšiu ženskú hlavnú rolu. Cenu však dostala Ginger Rogersová.
Ani nominovaná Judith Andersonová, za najlepšiu vedľajšiu rolu, sa nedočkala tohto ocenenia.

Cameo

Hitchcock sa objavuje za telefónnou búdkou, potom, čo ju Jack Favell opúšťa. Pozri cameo rola.
Saint-Cibard

Poloha

Obec má rozlohu 3,54 km². Najvyšší bod je položený 108 m n. m. a najnižší bod 38 m n. m.

Obyvateľstvo

Počet obyvateľov obce je 223 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Carennac

Poloha

Obec má rozlohu 19 km². Najvyšší bod je položený 340 m n. m. a najnižší bod 110 m n. m.

Obyvateľstvo

Počet obyvateľov obce je 382 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Weber

Štúdiá a literárna činnosť

Základnú školu navštevoval v Poprade, ďalej študoval na evanjelickom lýceu v Kežmarku. Roku 1854 maturoval na kat. kráľ. gymnáziu v Levoči, teológiu študoval v Prešove a teológiu a filológiu v Jene. Bol vychovávateľom v rodine grófa A. Čákiho v Spišskej Novej Vsi, bol evanjelickým kaplánom v Spišskej Belej, bol konseniorom, neskôr seniorom spišského seniorátu.
Okrem pastoračnej činnosti a náboženskej spisbe (kázne a učebnice náboženstva pre ľudové školy) sa zaoberal najmä históriou spišských miest, kultúrou a spôsobom života tunajších obyvateľov, výskumom života a diela významných osobností Spiša. Zhromažďoval pramene k dejinám tatier, venoval sa štúdiu názvoslovia tatranských štítov a lokalít. Zaujímal sa o botaniku, najmä o liečivé rastliny. Zaoberal sa aj hospodárskymi otázkami tohto regiónu. Bol propagátorom myšlienok Schultzeho-Delitzscha v záujme ochrany stredných roľníkov, remeselníkov a obchodníkov pred sproletarizovaním. Je autorom asi 20 samostatných prác, štúdií a článkov v nemeckých a maďarských časopisoch.
Bol stálym spolupracovníkom časopisov Zipser Bote, Szepesi Lapok a Karpathen Post.

Činiteľ v spolkových aktivitách

Samuel Weber bol v predsedníctve Uhorského protestantského spolku, v Uhorskom evanjelickom literárnom spolku. Od roku 1883 bol podpredsedom Uhorského karpatského spolku a vedúcim botanickej sekcie Karpatského múzea v Poprade. Bol zakladateľom a funkcionárom miestnych združení: Belianskeho spevokolu, ochotníckeho divadla, poľovníckeho a hasičského spolku, bol členom Spišského historického spolku a Spolku spišských učiteľov. V roku 1875 sa stal spoluzakladateľom, neskôr predsedom Hospodárskeho kasína v Spišskej Belej, kde rozvíjal bohatú prednáškovú a hospodársko-organizačnú činnosť. Bol vyznamenaný Radom Františka Jozefa 3. tr.
Piatok (postava)

Charakteristika knižnej postavy

Piatok je druhá najvýznamnejšia postava knihy. Indiánsky chlapec zo Zeme za mesiacom, ktorého Robinson zachránil pred kanibalmi. Na počesť dňa, kedy k záchrane došlo, mu dal meno Piatok. Piatok sa stal jeho spoločníkom na pustom ostrove, na ktorý len výnimočne zachádzali kanibali zjesť zajatcov zo vzájomných bojov. Piatok bol pôvodom divoch, ale Robinson ho počas spoločného života na ostrove prevychoval v európskom duchu. Piatok s Robinsonom spolu zachránili ďalšie dve osoby pred smrťou z divošských rúk, jedným z nich bol Piatkov otec. Neskôr, po mnohoročnom pobyte na ostrove, sa podarí Piatkovi aj Robinsonovi spoločne odplávať do Európy na lodi, ktorá k opustenému ostrovu náhodne priplávala. V Anglicku potom založia obchodný dom Robinson & Piatok.

Film

Man Friday (Človek Piatok) je podľa Piatka pomenovaná verzia filmového stvárnenia románu Daniela Defoa britsko-americkej výroby režiséra Jacka Golda. V jeho podaní je Piatok múdrejší ako Robinson, ktorý sa ani na pustom ostrove nedokáže zbaviť nánosu civilizácie a svojho presvedčenia o nadradenosti bielej rasy. Piatkova prirodzená inteligencia a tolerancia mu umožní získavať navrch nad Robinsonom.
Ľubomír Jahnátek

Štúdium

V roku 1973 ukončil vysokoškolské štúdium na Slovenskej vysokej škole technickej v Bratislave. Potom v rokoch 1978 – 1992 pracoval na Výskumnom ústave spracovania a aplikácie plastických látok. Od roku 1992 až do 2005 bol generálny riaditeľ a výrobno-technický námestník v Plastike v Nitre a riaditeľ pre stratégiu v Duslo Šaľa.

Politická kariéra

V rokoch 2006 až 2010 pôsobil ako minister hospodárstva v prvej Ficovej vláde. V parlamentných voľbách v roku 2010 získal mandát poslanca za SMER-SD, tento obhájil aj v nasledujúcich (predčasných) voľbách. Mandát neuplatnil, v druhej Ficovej vláde bol vymenovaný za ministra poľnohospodárstva a rozvoja vidieka.
Ako minister hospodárstva dostal od dekana Materiálotechnologickej fakulty Pamätnú mincu A. B. Stodolu.

Akademická kariéra

Popri ministerskej funkcii pôsobil aj na Materiálovovotechnickej fakulte STU v Trnave. V januári 2010 mu prezident Ivan Gašparovič udelil titul profesora elektroenergetiky, aj napriek medializovaným pochybnostiam o jeho kvalifikácii a praxi v odbore. Medzi problémami profesúry bol fakt, že Jahnátek nepracovaval 5 a viac rokov po získaní habilitácie na verejnej vysokej škole v odbore profesúry. Ďalším kritériom je vedenie doktorandov. Z dvoch, ktorých viedol jeden nerobil doktorát z elektrotechniky, druhému bol vedúci len po úmrtí pôvodného vedúceho. Téma inauguračnej prednášky bola Stratégie energetickej bezpečnosti elektrizačnej sústavy Slovenskej republiky Energetickú stratégiu pripravuje Ministerstvo hospodárstva a spolupracujú na nej viacerí odborníci.

Predseda Úradu pre reguláciu sieťových odvetví

24. júla 2017 bol treťou Ficovou vládou vymenovaný do funkcie predsedu Úradu pre reguláciu sieťových odvetví, vo funkcii nahradil Jozefa Holjenčíka. Opozícia výber kritizovala. Podľa SaS Jahnátek nespĺňa podmienku sedemročnej praxe v sieťových odvetviach, v cenotvorbe alebo v tvorbe koncepcií v energetike. Nespĺňa tiež zákonnú požiadavku na politickú nestrannosť tejto funkcie. Po výbere do funkcie vláda tajila Jahnátkov životopis. Do funkcie bol uvedený 25. júla 2017.
Béhen

Poloha

Obec má rozlohu 9,83 km². Najvyšší bod je položený 114 m n. m. a najnižší bod 64 m n. m.

Obyvateľstvo

Počet obyvateľov obce je 446 (2009).
Nasledujúci graf zobrazuje vývoj počtu obyvateľov v obci.
Zdroje: INSEE